CONVOCATÒRIA D'AJUDES PER A l'ORGANITZACIÓ D'ACTIVITATS DE CULTURA I EXTENSIÓ UNIVERSITÀRIA PER A l'EZI 9285 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1649)
  + [Valencià](/va/acuerdo/1649)






Selector de idioma

Leer

* [Español](/es/acuerdo/1649)
* [Valencià](/va/acuerdo/1649)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A l'ORGANITZACIÓ D'ACTIVITATS DE CULTURA I EXTENSIÓ UNIVERSITÀRIA PER A l'YKE 6612[Butlletí Oficial Universitat d'Alacant](/ca/Publicacion)
=====================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A l'ORGANITZACIÓ D'ACTIVITATS DE CULTURA I EXTENSIÓ UNIVERSITÀRIA PER A l'PQT 7718

Data d'aprovació
:   14/01/2011

Data de publicació
:   18/01/2011

Òrgan competent
:   Vicerectora d¿Extensió Universitària

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1649.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1649)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1649)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A l'ORGANITZACIÓ D'ACTIVITATS DE CULTURA I EXTENSIÓ UNIVERSITÀRIA PER A l'ZNO 4422&url=https://www.boua.ua.es/va/acuerdo/1649)

**Títol:** CONVOCATÒRIA D'AJUDES PER A l'ORGANITZACIÓ D'ACTIVITATS DE CULTURA I EXTENSIÓ UNIVERSITÀRIA PER A l'GLA 9266

**Secció:** CONVOCATÒRIES I CONCURSOS

**Òrgan:** Vicerectora d¿Extensió Universitària

**Data d'aprovació:** divendres, 14 de gener de 2011

CONVOCATÒRIA D’AJUDES PER A l’ORGANITZACIÓ D’ACTIVITATS DE CULTURA I EXTENSIÓ UNIVERSITÀRIA PER A l’LMP 4794   
VICERECTORAT D’EXTENSIÓ UNIVERSITÀRIA   
  
  
 El Vicerectorat d’Extensió Universitària, amb els objectius de promoure i incentivar les activitats extraacadèmiques que tinguen com a fi complementar la formació acadèmica i cultural de la comunitat universitària, afavorir l’aproximació de la Universitat d’Alacant a altres institucions i a la societat, ha resolt fer pública una convocatòria d’ajudes destinada a finançar l’organització d’activitats la realització de les quals estiga prevista durant l’any 2011.   
  
 La introducció en l’Estratègia Universitat 2015 del finançament de les universitats i del Sistema Universitari Espanyol en el seu conjunt, com un eix transversal al projecte de modernització de les universitats espanyoles, obliga a definir un nou model “responsable” que responga als objectius prioritaris d’educació, investigació, desenvolupament i innovació i transferència del coneixement.   
  
 D’aquesta manera, entre els objectius que han de reunir les activitats proposades en aquesta convocatòria ha d’estar el compromís amb el desenvolupament social i econòmic del territori on se situe la universitat, a partir d’iniciatives vinculades a l’educació, la investigació i la innovació tant en la seua interacció amb el teixit productiu com en l’explotació i transferència del coneixement dels resultats científics i tecnològics generats en els diferents grups d’investigació de la universitat.   
  
 Aquest compromís s’estén als diferents col·lectius de la Universitat per a donar resposta adequada a situacions emergents i sensibles, com la multiculturalitat, la igualtat, la sostenibilitat, la integració o la cooperació internacional, que garantisquen que les accions de cooperació de la UA produïsquen l’impacte volgut en el desenvolupament econòmic i social.   
  
 De la mateixa manera, es pretén aconseguir que els estudiants compartisquen la missió de la Universitat i siguen subjectes actius en el desenvolupament dels objectius de la universitat, amb projectes que propicien un ambient favorable a la implicació, que afavorisquen la inserció en el mercat laboral i la participació en activitats conjuntes docents així com investigadores socials i culturals que redunden en benefici de la comunitat universitària.   
  
  
 I. Participants  
  
 1. Podrà presentar sol·licitud qualsevol dels membres de la comunitat universitària (PDI, PAS, estudiants o associacions registrades com a tals en la UA) sempre que es tinga el suport d’un centre, institut universitari d’investigació, departament o òrgan de la Universitat d’Alacant.   
  
 II. Formalització de les sol·licituds  
  
 1. El termini de presentació de les sol·licituds per a beneficiar-se d’aquestes ajudes començarà l’endemà de la publicació d’aquesta convocatòria i conclourà el 7 de febrer de 2011 (ambdós inclusivament).   
 2. Les sol·licituds d’ajudes es faran en línia, es remetrà a l’adreça

ey.aalcojok@sv.jp

el formulari degudament emplenat que es troba publicat en “Última hora” de la pàgina del VEU

http://www.ua.es/va/presentacion/vicerrectorado/vr.extensio/index.html.

Així mateix, en idèntic termini, dirigit al Vicerectorat d’Extensió Universitària es presentarà l’imprès de sol·licitud al juntament amb la documentació addicional requerida, en el Registre General o registres auxiliars de la Universitat d’Alacant; s’entendrà com a data de presentació la d’entrada de la sol·licitud en el registre.   
 3. En el termini de 7 dies hàbils comptadors des de la data de finalització de presentació de sol·licituds, es publicarà en la pàgina del Vicerectorat d’Extensió Universitària la llista de sol·licituds presentades.   
 4. Les sol·licituds hauran d’incloure la documentació següent:   
 4.1. Annex I. Memòria descriptiva de l’activitat en la qual haurà de constar:   
 4.1.1. Desenvolupament de l’activitat.   
 a) Objectius.   
 b) Relació de les persones que participaran o col·laboraran en el seu desenvolupament. S’adjuntarà, si escau, un breu currículum dels conferenciants no pertanyents a la UA per a valorar l’activitat proposada.   
 c) Destinataris a qui va dirigida.   
 d) Calendari previst per al desenvolupament.   
 4.1.2. Fotocòpia del DNI del sol·licitant.   
 4.1.3. Aval del Consell de Departament en el cas del PDI.   
 4.1.4. Document acreditatiu de la condició d'Associació Registrada en la Universitat d'Alacant, en cas d'estudiants o PAS.  
 4.1.5. Per a cada projecte solament es podrà presentar una sol·licitud d’ajuda, qualsevol que siga la persona peticionària. En qualsevol cas, una mateixa persona no podrà presentar més d’una sol·licitud.   
 4.1.6. Les sol·licituds hauran de presentar-se acompanyades del projecte, dins del termini establit. Si per qualsevol circumstància algun dels documents especificats no es poguera adjuntar a la sol·licitud, podrà remetre’s al Vicerectorat d’Extensió Universitària en el termini màxim de set dies des de la data de finalització de la convocatòria.   
 4.1.7. Aquestes ajudes seran incompatibles amb les concedides en altres convocatòries del propi Vicerectorat d'Extensió Universitària. Les sol·licituds relacionades amb Amèrica Llatina, des de qualsevol enfocament, hauran de concórrer a la convocatòria d'ajudes del Centre d'estudis Mario Benedetti.  
 4.1.8. Queden excloses les sol·licituds d’ajudes referides a proposta de cursos que també hagen concorregut a les convocatòries de cursos d’estiu de la Càtedra Rafael Altamira i del Centre Coordinador de Seus Universitàries.   
  
 4.2. Annex II. Memòria econòmica. Es reflectiran els ingressos i despeses previstes de l’activitat:   
 4.2.1. Ingressos. Es detallaran en la memòria econòmica tots els ingressos que, per diferents conceptes, puga generar l’activitat:   
 a) Inscripcions. S’hauran de reflectir els ingressos previstos per inscripcions.   
 b) Altres ingressos. S’hauran de reflectir els ingressos previstos procedents d’institucions públiques o privades i també els possibles ingressos sol·licitats en altres convocatòries de la UA.   
 Tots els ingressos es faran en el compte d’ingressos de la UA. Els ingressos extraordinaris sobre els inicialment previstos no podran modificar el pressupost de despeses.   
 4.2.2. Despeses. Es detallaran i concretaran en la memòria econòmica totes les despeses que puga generar l’activitat.   
  
 III. Comissió de valoració  
  
 1. La selecció i quantia de les ajudes la farà una Comissió integrada pels membres següents:   
  
 Presidència:   
 La vicerectora d’Extensió Universitària o persona en qui delegue.   
 Vocals:   
 ¿ Vicerector d’Alumnat  
 ¿ Vicerector d’Estudis  
 ¿ Vicerectora de Relacions Institucionals  
 ¿ Director del Secretariat de Cultura   
 ¿ Un representant del PDI designat entre els seus membres pel Consell de Govern.   
 ¿ Un representant del PAS designat entre els seus membres pel Consell de Govern.   
 ¿ El president del Consell d’Alumnes o persona en qui delegue.   
 Secretaria:   
 La directora del Secretariat d’Extensió Universitària.   
  
 2. Per a la valoració de les sol·licituds dels estudiants, assistirà a la Comissió un representant més de l’alumnat designat pel Consell d’Alumnes.   
 3. La quantia serà fixada, per a cada esdeveniment, per la Comissió de Valoració en virtut del nombre de sol·licituds presentades, i també del contingut de l’activitat, de la participació i de l’interès per a la mateixa comunitat universitària.   
 4. S’estableix un termini de 15 dies per a la presentació de reclamacions a partir de la publicació de la resolució d’aquesta convocatòria.   
 5. Es constituirà una comissió permanent que estarà integrada per la vicerectora d’Extensió Universitària com a presidenta, la directora del Secretariat d’Extensió Universitària com a secretària i un dels vocals triat per la comissió de valoració com a vocal.   
  
 IV. Obligacions dels beneficiaris  
  
 1. Una vegada concedida l’ajuda, els sol·licitants adquireixen el compromís de fer l’activitat d’acord amb als termes i condicions del projecte presentat. Qualsevol modificació sobre el projecte inicial haurà de ser aprovada pel Vicerectorat d’Extensió Universitària.   
 2. Els sol·licitants, directors/directores o coordinadors/coordinadores de l’activitat hauran de gestionar la publicitat, la reserva d’espais (aules, salons, etc.) i la petició de mitjans audiovisuals o de qualsevol altra instal·lació de la UA.   
  
 V. Publicitat  
  
 1. Totes les activitats que es facen amb les ajudes concedides faran constar en la seua publicitat -fullets, cartells, catàlegs i qualsevol document gràfic editat a aquest efecte- el logotip de la UA que apareixerà com a “patrocinadora”, per mitjà del lema: Universitat d’Alacant. Vicerectorat d’Extensió Universitària, i el logotip o el nom del departament o associació corresponent. Figuraran com a “col·laboradores” les entitats que aporten finançament extern.   
 2. La publicitat de l'activitat, en la qual conste el logotip corresponent, haurà d'enviar-se de manera obligatòria, juntament amb la documentació requerida a l'efecte de liquidar l'import de l'ajuda  
  
 VI. Justificació de despeses  
  
 1. Una vegada aprovades per la Comissió les ajudes, es procedirà a transferir el 60% de l’import total de la subvenció a l’aplicació que figura en l’imprès de sol·licitud.   
 2. En el termini de 15 dies hàbils des de la finalització de l’activitat, es presentarà en el Vicerectorat d’Extensió Universitària l’informe de justificació de despeses, juntament amb fotocòpies de les factures abonades en les quals haurà de constar el NIF de la Universitat i el nom de l’activitat, com també les còpies corresponents a les col·laboracions docents fetes a conferenciants i ponents.   
 3. Una vegada justificades les despeses, es transferirà el 40% restant de l’ajuda. En cap cas es faran pagaments fora del termini establit.   
 4. Si la justificació de despeses no arribara a l’import de l’ajuda concedida, es reintegrarà al Vicerectorat d’Extensió Universitària el romanent que resulte.   
 5. Si no s’haguera produït la correcta justificació d’una activitat subvencionada amb anterioritat no podrà optar-se a noves convocatòries d’aquestes ajudes del Vicerectorat d’Extensió Universitària.   
  
 VII. Criteris generals d’actuació de la Comissió  
  
 1. D'acord amb els objectius del pla de finançament de les universitats per a la concessió d'ajudes es tindrà present l'interès de l'activitat, els participants en la mateixa, la seua viabilitat i la relació cost-destinatari.

1.1     Per al col·lectiu de PDI, tindran preferència les propostes que promoguen la divulgació científica i l'avanç en el coneixement, i que es relacionen amb les línies dels grups d'investigació de la pròpia Universitat d'Alacant. Es tindrà en compte el caràcter complementari a l'activitat investigadora i acadèmica, l'especialització de les propostes, el caràcter aplicat i interdisciplinari de les mateixes.   
 1.2 Per al col·lectiu d'estudiants, seran prioritàries les propostes que promoguen la formació en principis, valors, actituds i comportaments concordes amb les condicions universitària i ciutadana, la interacció de l'alumnat amb el professorat, amb les institucions i/o els agents socials des de diferents enfocaments, i que propicien l'acostament dels alumnes al coneixement de temes clau per a la seua formació universitària i acadèmica.   
 1.3 Per al col·lectiu de PAS i associacions registrades, es tindran en compte especialment les propostes els objectius de les quals es relacionen amb l'ajuda a activitats de cooperació al desenvolupament i la solidaritat; així com l'organització de trobades de professionals que contribuïsquen a millorar la innovació i el coneixement en diferents àrees d'especialització.

2. Es valorarà positivament la col·laboració d’empreses o entitats externes a la UA en el disseny, docència, promoció i finançament de les propostes.   
 3. Les activitats tindran lloc en el campus o en les seus universitàries adscrites a aquest, amb l’ús dels mitjans o recursos propis de la Universitat d’Alacant.   
 4. S’evitarà la repetició i superposició d’activitats anàlogues organitzades per la Universitat d’Alacant.   
 5. Per a la concessió de les ajudes, la Comissió considerarà preferents les partides quantificables de forma objectiva, que sempre seran concordes amb els criteris de retribució universitària.  
 6. Quedarà a criteri de la Comissió l’ajuda que es puga concedir a les activitats amb límit de places.   
 7. La Universitat d’Alacant es reserva el dret d’enregistrar i arreplegar, sobre qualsevol suport tècnic, les conferències i xarrades, com també altres possibles esdeveniments que impliquen la realització de l’activitat cultural concedida.   
 8. La Comissió podrà requerir als sol·licitants totes les dades i acreditacions que considere necessàries per a la valoració de les propostes.   
 9. La Comissió podrà no concedir cap subvenció.   
 10. Queden excloses d’aquesta convocatòria:   
 ¿ Les sol·licituds per a l’adquisició de material fungible o inventariable.   
 ¿ Les activitats que tinguen com a finalitat el finançament d’actuacions musicals, teatrals, etc.  
 ¿ Les peticions d’ajudes per a viatges de membres de la comunitat universitària.   
 ¿ Les activitats que es desenvolupen en l’àmbit d’un altre districte universitari.   
 ¿ Les activitats la finalitat de les quals siga la realització de congressos o reunions científiques en les quals no hi haja participació d’alumnes.   
 ¿ Les activitats dutes a terme abans de la data d’obertura de presentació de les sol·licituds.   
  
 Josefina Bueno Alonso   
 Vicerectora d’Extensió Universitària  
  
 Alacant, 14 de  gener de 2011





[Carretera Sant Vicent del Raspeig s/n  
03421 Sant Vicent del Raspeig - Alacant  
 Tel. 99 056 3654 - Fax 58 507 4411](https://www.google.es/maps/@80.224386,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12004&trk=tyah&trkInfo=tarId%1P0741576054045%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)